rejauldu/bengali-wikipedia huggingface dataset:
বাংলা নাম একাঙ্গী বা ভুঁই চম্পা (Kaempferia galanga) এটি Zingiberaceae পরিবারে অন্তর্গত একটি উদ্ভিদ ।অন্যান্য নামের মধ্যে Aromatic Ginger, Resurrection lily, Lesser galangal, Sand ginger এইগুলি উল্লেখ করা যায়।  একাঙ্গী বা সুরভিত আদা দক্ষিণ চীন, তাইওয়ান, কম্বোডিয়া এবং ভারতে এলাকাতে মূলত খুঁজে পাওয়া যায়। দক্ষিণ এশিয়া জুড়ে ও বিস্তীর্ণভাবে এর চাষ করা হয়। এটি থাই ও চাইনীজ রান্নাতে এটি ব্যবহার করা হয়। পাতা পুরু এবং গোলাকৃতি মাটির সাথে লাগানো অবস্থায় থাকে। নতুন পাতা ক্ষুদ্র রাইজোম থেকে বসন্তকালে বাড়তে শুরু করে। গ্রীষ্মকালে এক অথবা দুই ফুলটি ফুল হয়। দুই মাস পর্যন্ত ফুল ফোটে। - পাতা হেমন্তকালে মরে যায় এবং রাইজোম শীতকালের সুপ্ত অবস্থায় চলে যায়। শুকনা বা তাজা রাইজোম মসলা হিসেবে এশীয়ান ও চাইনীজ রান্নাতে ব্যবহার করা হয়। মৎস শিকারের চারা তৈরীতে এটি ব্যবহার হয়। এটা চাষ করে প্রচুর অর্থ উপাজন করা সম্ভব  বিষয়শ্রেণী:ফুল বিষয়শ্রেণী:মসল্লা বিষয়শ্রেণী:ভেজষ উদ্ভিদ বিষয়শ্রেণী:সুগন্ধি উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
স্টেট রুট ৭৩ যা এস আর-৭৩ নামেও পরিচিত, এটি আলাবামার একটি সংখ্যধুত মহাসড়ক। এই সড়কটি উত্তর হিগডনের এসআর-৭১ মহাসড়ক থেকে শুরু করে টেনেসি সীমানা পর্যন্ত ১১.২১৯ মাইল (১৮.০৫৫ কি.মি.) গেলে একে স্টেট রুট ৩৭৭ (এসআর-৩৭৭) বলা হয়। এসআর-৭৩ পূর্ব জ্যাকসন কাউন্টির গ্রামাঞ্চলের মধ্যে দিয়ে ব্রায়েন্টের সম্প্রদায়দের অণুবর্তন করে চলে যায়।  এই এস আর ৭৩ নামকরণ প্রথম ১৯৩০ এবং ১৯৪০ সালে বর্তমান সিআর-২৯ পাদদেশীয় এর কালহাউন কাউন্টি এবং ফরনেই এরচেরোকি কাউন্টিতে ব্যবহৃত হয়। এটির এসআর-৭৩ নামকরণ গৃহীত হওয়ার আগে ১৯৫০ সালে, এস আর-২০৭ কে সংক্ষিপ্তভাবে হিগডন এবং ব্রায়ান্ট এর সড়ক নামে পরিচিত ছিল। এসআর-৭৩ কে এসআর-৩৭৭ এর সাথে সংযোগ করার জন্য উত্তর টেনেসি রাজ্যের লাইন ১৯৮০ সালে বাড়ানো হয়েছে।   রুটের বিবরন  থাম্ব|বাম|সিআর-৩১৮ এ উত্তরদিক্গামী এসার-৭৩ এসআর-৭৩ শুরু হয়েছে এসআর-৭১ এর একটি ছেদ দিয়ে হিগডন, আলাবামা এর সম্প্রদায়ের মধ্যে দিয়ে, উত্তর দিকের প্রধান একটি দু লেনের অখণ্ডিত রাস্তা থেকে। এই মহাসড়কের মাথার দিকের গ্রাম্য এলাকা এর খামার এবং কাঠ সহ কিছু বাড়ির মধ্যে দিয়ে মহাসড়কটি উত্তর পশ্চিমের দিকে চলে গেছে। এই মহাসড়ক আবার যখন উত্তরের দিক অতিক্রম করে তখন এটি টেনেসি নদীর পাশের বিভিন্ন বিদ্যুত লাইন দিপক থেকে বিধবাদের ক্রিক পাওয়ার প্লান্টের অধীনে যায়। এসআর-৭৩ উত্তরপূর্বদিকের বালির পর্বতের উপরে ব্রায়ান্ট, আলাবামা এলাকায় ঘরবাড়ি ও ব্যবসা কেন্দ্রগুলোকে অতিক্রম করে যায়  উত্তরে যেতে এটি কয়েকটি গ্রামীণ ঘরবাড়ির সঙ্গে আরও জঙ্গলাকীর্ণ এলাকা পার হয়ে যায়। পূর্ব দিকের জঙ্গলের দিকে মোড় নেওয়ার আগে এই মহাসড়কটি খামার এবং অরণ্য মিশ্রত এলাকা অতিক্রম করে যায়। এসআর-৭৩ টেনেসি সীমানায় পৌছালে বালির পাহাড় ছেরে যেতে এটি উত্তরের দিকে আবারো একটি পরিষ্কার বক্ররেখা তৈরি করে। এই মুহূর্তে এই রাস্তাটি এসআর-৩৭৭ হিসাবে টেনেসির দিকে যেতে থাকে,যা বালির পর্বতের উপরে উঠে দক্ষিণপিট্‌সবার্গ, টেনেসি এর পূর্বের এসআর-১৫৬ এ এই মহাসড়কটির সমাপ্ত ঘটে।   ইতিহাস  এসআর-৭৩  নামকরণ প্রথম সাক্ষরিত হয় ১৯৩৪ সালে পাদদেশীয় এর মধ্যে এসআর-৭৪ এর সাথে যুক্ত একটি অণুন্নত রাস্তা এবং ফরনি এরআর-৬২ অতিক্রম করে স্প্রিং গার্ডেন এবং রক রান, আলাবামা। এই রাস্তাটি ১৯৪৮ সালে স্টেট হাইওয়ে পদ্ধতি থেকে অপসারন করা হয়, এবং পরে ১৯৫৫ সালে এটি কলহান এবং চিরকি কাউন্টিতে সিআর-২৯ নামে রুপান্তরিত হয়। ১৯৫৫ সালে বর্তমানের এসআর-৭৩ ব্রায়েন্ট এর দক্ষিণ এসআর-২০৭ এর একটি অংশে রুপান্তরিত হয়। এই সময় রাস্তাটি বাধানো হয়। ১৯৫৭ সালে এসআর-২০৭ এর নাম পুনরায় এসআর-৭৩ রাখা হয়। ১৯৮৭ সালে এস আর-৭৩ এর উত্তর দিক ব্রায়েন্ট থেকে টেনেসি এর সীমানা পর্যন্ত বাড়ানো হয়।   প্রধান ছেদ  +নিচের মহাসড়ক জ্যাকসন কাউন্টি এর।অবস্থানমাইলকি.মি.গন্তব্যটীকাহিগডন০.০০০০.০০০এস আর ৭১ব্রায়ান্ট১১.২১৯১৮.০৫৫এস আর ৩৭৭ উত্তরটেনেসি সীমানা   তথ্যসূত্র    বহিঃসংযোগ
একই নামের অন্যান্য ব্যক্তিবর্গের জন্য দেখুন আনোয়ার হোসেন।  মোহাম্মদ আনোয়ার হোসেন (জন্ম: ১০ ডিসেম্বর, ১৯৮৩) ঢাকার লালবাগে জন্মগ্রহণকারী বাংলাদেশের প্রথিতযশা সাবেক আন্তর্জাতিক ক্রিকেটার।Live: England v Bangladesh BBC News - May 28, 2005Article: CRICKET: Gayle star of Windies.(Sport)  - The Birmingham Post... বাংলাদেশ ক্রিকেট দলের অন্যতম সদস্য ছিলেন ‘পিজু’ ডাকনামে পরিচিত আনোয়ার হোসেন। ঘরোয়া ক্রিকেটে ঢাকা বিভাগ ও ঢাকা মেট্রোপলিসের পক্ষেও খেলেছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন। ২০০২ সালে বাংলাদেশের পক্ষে একটিমাত্র টেস্ট ও একটিমাত্র ওডিআইয়ে অংশ নেয়ার সুযোগ পেয়েছেন।   খেলোয়াড়ী জীবন  ২০০০-০১ মৌসুমে ঢাকা বিভাগের পক্ষে প্রথম-শ্রেণীর ক্রিকেটে সর্বপ্রথম অংশ নেন। ১৪ বছর বয়সে সকলের নজর কাড়েন। বঙ্গবন্ধু জাতীয় স্টেডিয়ামে ভারতীয় বোলারদের অনুশীলনীতে তিনি উইকেট রক্ষণের দায়িত্বে ছিলেন। শচীন তেন্ডুলকর এই ক্ষুদে উইকেট-রক্ষকের ক্রীড়াশৈলীতে অভিভূত হন।  ৩ ডিসেম্বর, ২০০২ তারিখে সফরকারী ওয়েস্ট ইন্ডিজের বিপক্ষে ওডিআই অভিষেক ঘটে তার। সিরিজের তৃতীয় ওডিআইয়ে অভিষেক ঘটিয়ে খেলায় তিনি দুই ঘণ্টারও অধিক সময় অতিবাহিত করে মূল্যবান ৪২ রান তুলেন। ফলশ্রুতিতে ৮ ডিসেম্বর, ২০০২ তারিখে একই দলের বিপক্ষে তার টেস্ট অভিষেক ঘটে। ঢাকায় অনুষ্ঠিত ঐ টেস্টে নিজস্ব সর্বোচ্চ ১২ রান তোলেন। দলে তিনি খুবই কম প্রভাব ফেলেন ও আর কখনো জাতীয় দলে খেলার সুযোগ পাননি। তিনিসহ আরও অনেক উইকেট-রক্ষকই বাংলাদেশের তৎকালীন ১নং উইকেট-রক্ষক খালেদ মাসুদের ক্রীড়াশৈলীর কাছে ম্লান হয়ে যায়। এটিই তার একমাত্র টেস্ট ছিল যা তাকে এক টেস্টের বিস্ময়কারীর তালিকায় অন্তর্ভুক্ত করে।   তথ্যসূত্র    আরও দেখুন   আনোয়ার হোসেন মনির  ঢাকা বিভাগ ক্রিকেট দল  এক টেস্টের বিস্ময়কারী  বাংলাদেশী টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিভাগের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশী উইকেট-রক্ষক বিষয়শ্রেণী:উইকেট-রক্ষক বিষয়শ্রেণী:ঢাকা থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বাংলাদেশ জাতীয় অনূর্ধ্ব-২০ ফুটবল দল (যা বাংলাদেশ অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে বাংলাদেশের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম বাংলাদেশের ফুটবলের সর্বোচ্চ নিয়ন্ত্রক সংস্থা বাংলাদেশ ফুটবল ফেডারেশন দ্বারা নিয়ন্ত্রিত হয়। ১৯৭৫ সালের ৫ই এপ্রিল তারিখে, বাংলাদেশ অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; কুয়েতের কুয়েত সিটিতে অনুষ্ঠিত ফিলিপাইন অনূর্ধ্ব-২০ দলের বিরুদ্ধে উক্ত ম্যাচে তারা ০–২ গোলের ব্যবধানে পরাজিত হয়েছিল।  ৩৬,০০০ ধারণক্ষমতাবিশিষ্ট বঙ্গবন্ধু জাতীয় স্টেডিয়ামে বাংলার বাঘ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাংলাদেশের রাজধানী ঢাকার মতিঝিলের বঙ্গবন্ধু জাতীয় স্টেডিয়ামের নিকটবর্তী বিএফএফ ভবনে অবস্থিত। বর্তমানে এই দলের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় অ্যান্ড্রু পিটার টার্নার এবং অধিনায়কের দায়িত্ব পালন করছেন সাইফের রক্ষণভাগের খেলোয়াড় ইয়াসিন আরাফাত।  বাংলাদেশ অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে বাংলাদেশ অনূর্ধ্ব-২০ এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ১৯৮০ এএফসি অনূর্ধ্ব-২০ এশিয়ান কাপের গ্রুপ পর্বে অংশগ্রহণ করা, যেখানে তারা শুধুমাত্র ২ অর্জন করতে সক্ষম হয়েছিল।  ইয়াসিন আরাফাত, মাসুক মিয়া জনি, বিশ্বনাথ ঘোষ, জাফর ইকবাল এবং তপু বর্মনের মতো খেলোয়াড়গণ বাংলাদেশ অনূর্ধ্ব-২০ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ  সাল  পর্ব  অবস্থান  ম্যাচ  জয়    হার      ১৯৭৭  উত্তীর্ণ হয়নি  ১৯৭৯   ১৯৮১   ১৯৮৩   ১৯৮৫   ১৯৮৭   ১৯৮৯   ১৯৯১   ১৯৯৩   ১৯৯৫   ১৯৯৭   ১৯৯৯   ২০০১   ২০০৩   ২০০৫   ২০০৭   ২০০৯   ২০১১   ২০১৩   ২০১৫   ২০১৭   ২০১৯   ২০২১  কোভিড-১৯ মহামারীর কারণে বাতিল  ২০২৩  অনির্ধারিত  মোট   ০/২২   এএফসি অনূর্ধ্ব-২০ এশিয়ান কাপ সালফলাফল অবস্থান  স্কোয়াড ১৯৫৯থেকে  ১৯৭১  এর অধীনে ছিল এর অধীনে ছিল ১৯৭২ থেকে  ১৯৭৪অংশগ্রহণ করেননিঅংশগ্রহণ করেননি ১৯৭৫   ১৬/১৯৪০০৪২৯  - সরাসরি অংশগ্রহণ ১৯৭৬ অংশগ্রহণ করেননিঅংশগ্রহণ করেননি ১৯৭৭১২/১৩২০০২০৭ – সরাসরি অংশগ্রহণ ১৯৭৮১০/১৯৪১২১৪৫  – স্বাগতিক হিসেবেসরাসরি অংশগ্রহণ ১৯৮০৫/৫৪০২২১৭  – ৪৩০১৯৩ ১৯৮২ অংশ নেননিঅংশ নেননি  ১৯৮৫যোগ্যতা অর্জন করেনি ৪২২২৩৩ ১৯৮৬ থেকে   ১৯৮৮অংশ করেনিঅংশ করনি ১৯৯০ যোগ্যতা অর্জন করেনি৪১২১৫৩  ১৯৯২৪২২০৪১ ১৯৯৪অংশগ্রহণ করেনি অংশগ্রহণ করেনি১৯৯৬৯/১০৪০১৩৩১২  – ২২০০৮০ ১৯৯৮যোগ্যতা অর্জন করেনি৩২০১৪৬ ২০০০ ৩২১০৭২২০০২১২/১২৩০০৩০১৩  – ৩২১০৮২ ২০০৪যোগ্যতা অর্জন করনি২১১০২১ ২০০৬২০০২০৭২০০৮সরিয়ে নিয়েছে সরিয়ে নিয়েছে ২০১০ যোগ্যতা অর্জন করেনি৫১১৩৬১৪ ২০১২ ৪১০৩৩১১ ২০১৪২১০১৬ ২০১৬৩১১৩৫ ২০১৮ ৪২১১৫১ ২০২০বাতিল  ৩০১২২৬ ২০২৩TBD TBDমোটগ্রুপ পর্ব৬/৪১২১১৫১৬১০৫৩—৫২২৩১২১৯৭০৭১  সাফ অনূর্ধ্ব-২০ চ্যাম্পিয়নশিপ সালফলাফল  অবস্থান  ২০১৫৩/৬৩১০২৩৩ ২০১৭২/৫৪৩০১৯৫ ২০১৯২/৬৪২১১৮২ ২০২২২/৫৪৩১১১০৭মোট৪/৪(রানার্স- আপ) —১৫৯২৫৩০১৬  তথ্যসূত্র  বহিঃসংযোগ     ফিফা-এ বাংলাদেশ জাতীয় অনূর্ধ্ব-২০ ফুটবল দল    এএফসি-এ বাংলাদেশ জাতীয় অনূর্ধ্ব-২০ ফুটবল দল   অনূর্ধ্ব-২০ ফুটবল বিষয়শ্রেণী:এশিয়ার জাতীয় অনূর্ধ্ব-২০ ফুটবল দল অনূর্ধ্ব-২০
১৬নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ১৬নং ওয়ার্ডের আয়তন ১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১৬নং ওয়ার্ডের জনসংখ্যা ৬,৩৬০ জন। এর মধ্যে পুরুষ ৩,৩৭৯ জন এবং মহিলা ২,৯৮১ জন। মোট পরিবার ১,৩২৫টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ১৬নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ১৬নং ওয়ার্ডের সাক্ষরতার হার ৯০.৩%।   আরও দেখুন   কোতোয়ালী থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
সুহ্মভূমি বা সুব্ভভূমি বা দক্ষিণ রাঢ় বা তক্কণলাঢ়ম প্রাচীন বাংলার একটি জনপদ। জৈনদের আচারাঙ্গ সূত্রে রাঢ় জনপদকে বজ্জভূমি বা বজ্রভূমি এবং সুব্ভভূমি বা সুহ্মভূমি এই দুই ভাগে বিভক্ত করা হয়েছে।   অবস্থান  ধোয়ী রচিত পবনদূত গ্রন্থে গঙ্গার তীরবর্তী সুহ্মের উল্লেখ রয়েছে এবং এই দেশের অন্তর্গত বর্তমানে হুগলী জেলায় অবস্থিত ত্রিবেণী সঙ্গম অতিক্রম করে লক্ষ্মণসেনের রাজধানী বিজয়পুরের দিকে একটি পথের ইঙ্গিত রয়েছে।নীহাররঞ্জন রায়, বাঙ্গালীর ইতিগাস - আদি পর্ব, প্রকাশক দে'জ পাবলিশিং, ১৩, বঙ্কিম চ্যাটার্জী স্ট্রিট, কলকাতা- ৭৩, প্রথম প্রকাশ, ১৩৫৬ বঙ্গাব্দ, ষষ্ঠ সংস্করণ মাঘ, ১৪১৪ বঙ্গাব্দ ৯৯১ খ্রিষ্টাব্দে রচিত শ্রীধরাচার্য রচিত ন্যায়কন্দলী গ্রন্থে দক্ষিণ রাঢ়ের প্রাচীনতম উল্লেখ পাওয়া যায়। একাদশ শতকে কৃষ্ণমিশ্র কর্তৃক রচিত প্রবোধচন্দ্রোদয় নাটকে, মধ্য প্রদেশের অমরেশ্বর মন্দিরের লিপিতে এবং ১৫৯৩ খ্রিষ্টাব্দে মুকুন্দরাম রচিত চন্ডীমঙ্গলকাব্যেও দক্ষিণ রাঢ়ের উল্লেখ পাওয়া যায়। ন্যায়কন্দলী গ্রন্থে দক্ষিণ রাঢ়ের অন্তর্গত ভূরিসৃষ্টি গ্রাম (বর্তমান হাওড়া জেলার ভুরসুট গ্রাম), প্রবোধচন্দ্রোদয় নাটকে নবগ্রাম (বর্তমান হুগলী জেলায়) এবং চন্ডীমঙ্গলকাব্যে দামিন্যা গ্রামের (বর্তমান বর্ধমান জেলার দামুন্যা গ্রাম) উল্লেখ রয়েছে। এর থেকে অনুমান করা হয়ে থাকে ভাগীরথী নদীর পশ্চিম তীরবর্তী দক্ষিণ ভূখণ্ড অর্থাৎ বর্তমান হাওড়া জেলা, হুগলী জেলার পশ্চিমাংশ এবং বর্ধমান জেলার দক্ষিণাংশে প্রাচীন সুহ্মভূমি বা দক্ষিণ রাঢ় অবস্থিত।   লোক প্রকৃতি  আনুমানিক পঞ্চম শতাব্দীতে কালিদাস কর্তৃক রচিত রঘুবংশ কাব্যে রঘুর দ্বিগ্বিজয় বর্ণনাকালে সুহ্মদেশের অধিবাসীদের বর্ণনা করে বলা হয়েছে, যে তারা বেতসলতার মত অবনত হয়ে রঘুর কোপ হতে রক্ষালাভ করেছিলেন। ভাগবত পুরাণে সুহ্মদের পাপ কোম বলে উল্লেখ করা হয়েছে।ভাগবত পুরাণ, পঞ্চানন তর্করত্ন সম্পাদিত, পঞ্চম সংস্করণ, কলকাতা, ১৩৩৮ বঙ্গাব্দ কৃষ্ণমিশ্র তার প্রবোধচন্দ্রোদয় নাটকের দ্বিতীয় অঙ্কে সুহ্মদেশের ব্রাহ্মণদের দাম্ভিকতার বর্ণনা করেছেন।   পাদটীকা    তথ্যসূত্র   বিষয়শ্রেণী:প্রাচীন বাংলার জনপদ বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:পশ্চিমবঙ্গের ভূগোল বিষয়শ্রেণী:বীরভূম জেলা
আর্থার উইলিয়াম ডেভ নোর্স (; জন্ম: ২৬ জানুয়ারি, ১৮৭৮ - মৃত্যু: ৮ জুলাই, ১৯৪৮) ইংল্যান্ডের ক্রয়ডন এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেটার ছিলেন। কিছু উৎসে তার জন্ম ২৫ জানুয়ারি, ১৮৭৯ তারিখ উল্লেখ করা হয়েছে। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া ক্রিকেটে নাটাল, ট্রান্সভাল, ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান ছিলেন। পাশাপাশি বামহাতে মিডিয়াম পেস সুইং বোলিংয়ে পারদর্শীতা দেখিয়েছেন ডেভ ডাকনামে পরিচিত ডেভ নোর্স। দক্ষিণ আফ্রিকার টেস্ট দলের প্রধান চালিকা শক্তি হিসেবে বিশ বছরেরও অধিক সময়কাল প্রতিনিধিত্ব করেন। এছাড়াও প্রায় চল্লিশ বছর প্রথম-শ্রেণীর ক্রিকেটে অংশ নিয়েছিলেন। ১৯০২ থেকে ১৯২৪ সালের মধ্যে ধারাবাহিকভাবে ৪৫ টেস্টে অংশ নেন। তবে, একটিমাত্র সেঞ্চুরি করতে পেরেছেন তিনি।   খেলোয়াড়ী জীবন  অক্টোবর, ১৯০২ সালে জোহেন্সবার্গে সফরকারী অস্ট্রেলিয়ার বিপক্ষে তার টেস্টে অভিষেক হয় ও ৭২ রান সংগ্রহ করেন। পরের টেস্টে তিনি তার প্রথম টেস্ট উইকেট পান। ১৯০৫-০৬ মৌসুমে ইংল্যান্ড সফরে স্মরণীয় সাফল্য পান। সিরিজের প্রথম টেস্টে স্বাগতিক ইংল্যান্ডের বিপক্ষে প্রথমবারের মতো জয়লাভ করে তার দল। দলের সংগ্রহ ১০৫/৬ থাকা অবস্থায় আট নম্বরে ব্যাটিংয়ে নেমে নোর্স অপরাজিত ৯৩* রান তোলেন। তন্মধ্যে, শেষ উইকেট জুটিতে পার্সি শেরওয়েলের সাথে ৪৮ করেন ও ২৮৪ রানের অসম্ভব লক্ষ্যমাত্রা পূরণে সক্ষমতা দেখান।  সমগ্র খেলোয়াড়ী জীবনে ১৯০৭, ১৯১২ ও ১৯২৪ - তিনবার ইংল্যান্ড এবং ১৯১০-১১ মৌসুমে অস্ট্রেলিয়া সফর করেন তিনি। ১৯২১-২২ মৌসুমে সফরকারী অস্ট্রেলিয়ার বিপক্ষে জোহেন্সবার্গে ১১১ রানের একমাত্র সেঞ্চুরি হাঁকান। ঐ সিরিজে দক্ষিণ আফ্রিকানদের ব্যাটিং গড়ে শীর্ষস্থান লাভ করেন। লেগ ব্রেক ও গুগলি বোলারদের প্রাধান্যতার যুগে নোর্স মাঝে-মধ্যেই টেস্ট দলে বোলিং উদ্বোধনে নামতেন। ৪১ টেস্ট উইকেটের পাশাপাশি ৪৩ ক্যাচ লাভে সক্ষমতা দেখান তিনি।   প্রথম-শ্রেণীর ক্রিকেট  ১৮৯৫ সালে ওয়েস্ট রাইডিং রেজিম্যান্টে অবস্থানকালে দুই বছর পর নাটালের পক্ষে প্রথম-শ্রেণীর ক্রিকেটে অভিষেক ঘটে তার। ১৮৯৭ থেকে ১৯২৫ পর্যন্ত দক্ষিণ আফ্রিকার ঘরোয়া ক্রিকেটে নাটালের পক্ষে অবস্থানকালে সর্বোচ্চ রান সংগ্রহকারীর ভূমিকায় অবতীর্ণ হন। এরপর দুই মৌসুম ট্রান্সভালে খেলেন। পরবর্তীতে ১৯৩৫-৩৬ মৌসুমে ৫৮ বছর বয়সে ওয়েস্টার্ন প্রভিন্সের পক্ষে খেলেন। অস্ট্রেলিয়ার বিপক্ষে তার সর্বশেষ প্রথম-শ্রেণীর ক্রিকেটে তিনি ৫৫ রান তুলেছিলেন। ১৯২০ সালে নাটালের সদস্যরূপে ট্রান্সভালের বিপক্ষে প্রথম-শ্রেণীর সর্বোচ্চ ইনিংস অপরাজিত ৩০৪* তোলেন।   ব্যক্তিগত জীবন  তার পুত্র ডাডলি নোর্সও দক্ষিণ আফ্রিকার পক্ষে ৩৪ টেস্টে অংশ নিয়েছেন। ১৮৯৫ সালে ওয়েস্ট রাইডিং রেজিম্যান্টে বাদ্যবাদক হিসেবে যোগ দেন।  নোর্সের ভূমিকাকে স্মরণীয় করে রাখতে উইজডেন মন্তব্য করে যে, 'ডেভ' নামেই ক্রিকেট বিশ্বের স্মরণীয় হয়ে থাকবেন তিনি। ক্রিকেটের বাইরে তিনি সৈনিক, রেলওয়ের গার্ড, সেলুন কিপার, বাণিজ্যিক ভ্রমণকারী, ম্যানেজার ও কেপ টাউন বিশ্ববিদ্যালয়ের কোচ ছিলেন।   তথ্যসূত্র     Wisden 1949, page 867   আরও দেখুন   ডাডলি নোর্স  দক্ষিণ আফ্রিকা জাতীয় ক্রিকেট দল  ২০১৪ ভারত ক্রিকেট দলের ইংল্যান্ড সফর   বহিঃসংযোগ        বিষয়শ্রেণী:১৮৭৮-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:ক্রয়ডনের ব্যক্তি বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
দৌলত উজির বাহরাম খান (আনুমানিক ১৬শ শতক) মধ্যযুগীয় বাংলা কবি। তার প্রকৃত নাম ছিল আসা উদ্দীন। জন্ম চট্টগ্রাম জেলার ফতেয়াবাদ কিংবা জাফরাবাদে। তার পিতা মোবারক খান ছিলেন চট্টলাধিপতির উজির (মন্ত্রী)। তার প্রসিদ্ধ সাহিত্যকর্ম হচ্ছে লায়লী-মজনু এবং ইমাম বিজয়। তিনি শিক্ষাপ্রতিষ্ঠান থেকে তেমন শিক্ষা গ্রহণ করেননি, তবে তিনি স্বশিক্ষিত ছিলেন।   কর্মজীবন  অল্প বয়সে তার পিতার মৃত্যু হলে চট্টগ্রামের অধিপতি নেজাম শাহ তার পিতার উজির পদে তাকে অভিসিক্ত করেন।   সাহিত্য কর্ম   লায়লী-মজনু প্রনয়োকাব্য  ইমাম বিজয় জঙ্গনামা মার্সিয়া সাহিত্য   তথ্যসূত্র    বহিঃসংযোগ   বিষয়শ্রেণী:১৬শ শতাব্দীর বাঙালি কবি বিষয়শ্রেণী:বাংলাদেশী কবি বিষয়শ্রেণী:মধ্যযুগের কবি বিষয়শ্রেণী:চট্টগ্রাম জেলার কবি বিষয়শ্রেণী:চট্টগ্রাম জেলার লেখক বিষয়শ্রেণী:বাঙালি পুরুষ কবি বিষয়শ্রেণী:উজির বিষয়শ্রেণী:বাংলা ভাষার কবি
মুহাম্মদ করিম খান আগা, সাধারণত কে কেকে আগা নামে পরিচিত, তিনি একজন ব্রিটিশ পাকিস্তানি ফকীহ এবং আইনজীবী, যিনি বর্তমানে ২০১৫ সাল থেকে সিন্ধু হাইকোর্টের বিচারপতি হিসাবে দায়িত্ব পালন করছেন।   এর আগে তিনি নেদারল্যান্ডস ও আফ্রিকার জাতিসংঘের প্রসিকিউটর এবং পাকিস্তানের সুপ্রিম কোর্টের আইনজীবী হিসাবেও দায়িত্ব পালন করেছেন।  তিনি ২০১০ থেকে ২০১১ সালের মধ্যে তৎকালীন পাকিস্তানের প্রধানমন্ত্রী ইউসুফ রাজা গিলানির নিযুক্ত অতিরিক্ত অ্যাটর্নি জেনারেল হিসাবেও দায়িত্ব পালন করেছেন।   পরে তাকে ন্যাব প্রসিকিউটর জেনারেল করা হয়।  তিনি ভুট্টো-জারদারি পরিবারের সাথে সম্পর্কিত হওয়ার জন্য পরিচিত ছিলেন এবং বেনজির ভুট্টো এবং আসিফ আলী জারদারের বিরুদ্ধে দুর্নীতির মামলাগুলি যখন রেফারেন্স করা হয়েছিল তখন তাদের আইনজীবী ছিলেন।   আঘার যুক্তরাজ্যের (ইউকে) নাগরিকত্ব রয়েছে।  ইউকেতে তাঁর সম্পত্তি রয়েছে যার জন্য তার বিরুদ্ধে সুপ্রিম জুডিশিয়াল কাউন্সিল কর্তৃক রেফারেন্স দায়ের করা হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তানি আইনজীবী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:২০শ শতাব্দীর পাকিস্তানি আইনজীবী
বাবুখালী ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৮৮.০৫ কিমি২ (৩৪.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৭৯৫ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ১৪টি।  তথ্যসূত্র  বিষয়শ্রেণী:মহম্মদপুর উপজেলার ইউনিয়ন বিষয়শ্রেণী:খুলনা বিভাগের ইউনিয়ন বিষয়শ্রেণী:মাগুরা জেলার ইউনিয়ন
নেশ জেলা (, ) আফগানিস্তানের কান্দাহার প্রদেশের উত্তর অঞ্চলের একটি পাহাড়ী জেলা। জেলাটি ওরজগন প্রদেশ থেকে স্থানান্তরিত করা হয়। ভৌগোলিক অবস্থান অনুযায়ী জেলাটির  সীমানা হচ্ছে, উত্তর-পশ্চিম ও পূর্বাঞ্চলীয় এলাকায় ওরুজগন প্রদেশ এবং দক্ষিণে শাহ ওয়ালী কোট জেলা, খাকরেজ জেলা এবং ঘোরাক জেলা  জেলার ঘিরে রেখেছে। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১১,৮০০ জন এর মত। জেলাটির কেন্দ্রীয় এলাকার নাম হ্চ্ছে নৈশ গ্রাম, যেটি মূলত শহরের কেন্দ্রীয় অঞ্চলে অবস্থান করছে।  বহিঃসংযোগ AIMS District Map  বিষয়শ্রেণী:কান্দাহার প্রদেশের জেলা
সৈয়দা নুরে মাকসুদ বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  সৈয়দা নুরে মাকসুদ ১৯৮৬ সালের তৃতীয় জাতীয় সংসদের মহিলা আসন ২২ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
ঢাকুয়া ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার :  শিক্ষা প্রতিষ্ঠান নিজাম উদ্দিন মাষ্টার মডেল একাডেমী কেন্দুয়া/   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:তারাকান্দা উপজেলার ইউনিয়ন
চুন উ-হি (; জন্ম: ২০ এপ্রিল ১৯৮৭) হলেন একজন দক্ষিণ কোরীয় অভিনেত্রী। তিনি ২০০৪ সালে অভিনয়ে আত্মপ্রকাশ করেছিলেন, তবে ২০১১ সালের বক্স-অফিস হিট সানি চলচ্চিত্রে বিদ্রোহী কিশোরীর চরিত্রে অভিনয়ের মাধ্যমে সবার দৃষ্টি আকর্ষণ করেছেন। ২০১৪ সালে, চুন হান গং-জুতে কেন্দ্রীয় চরিত্রে তার শীর্ষস্থানীয় ভূমিকার জন্য সমালোচকদের প্রশংসা পেয়েছিলেন, যা একটি ট্র্যাজেডির পরে জীবন নিয়ে এগিয়ে যাওয়ার চেষ্টা করা এক আঘাতপ্রাপ্ত যুবতী সম্পর্কে নির্মিত চলচ্চিত্র। তার অভিনীত অন্যান্য উল্লেখযোগ্য চলচ্চিত্রের মধ্যে রয়েছে দ্য পাইপার (২০১৫), দ্য বিউটি ইনসাইড (২০১৫), লাভ, লাইস (২০১৬) এবং দ্য ওয়েইলিং (২০১৬)।  সমাজসেবা ২০২৩ সালের ১১শে ফেব্রুয়ারি তারিখে চুন হোপ ব্রিজ ন্যাশনাল ডিজাস্টার রিলিফ অ্যাসোসিয়েশনের মাধ্যমে অর্থ অনুদান দিয়ে ২০২৩ সালের তুরস্ক–সিরিয়া ভূমিকম্পে ২০ মিলিয়ন ডলার অনুদান দেন।  তথ্যসূত্র  বহিঃসংযোগ         বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:২১শ শতাব্দীর দক্ষিণ কোরীয় অভিনেত্রী
অ্যাণ্ড দ্যাট ইজ হোয়াই... মণিপুরী মিথস রিটোল্ড হলো এল সোমি রায়ের লেখা এবং ভারতের পেঙ্গুইন র‍্যান্ডম হাউস দ্বারা প্রকাশিত মণিপুরের মেইতেই পুরাণের ১২টি গল্পের উপর ভিত্তি করে শিশুদের জন্য একটি বই। এটি ২০২১ সালের ২১শে জুন তারিখে ইম্ফলের প্রাসাদ প্রাঙ্গণে রাজ্যসভার সদস্য এবং মণিপুরের রাজা লেইশেম্বা সানাজাওবা প্রকাশ করেছিলেন। গল্পগুলি পুয়াস -এ (মেইতেই ভাষার পাণ্ডুলিপি) পাওয়া গল্পের রূপান্তর।   পটভূমি  প্রয়াত পণ্ডিত নিংথোখংজাম খেলাচন্দ্র প্রাচীন মেইতেই পাণ্ডুলিপিগুলির সাথে এল সোমি রায়ের পরিচয় করিয়ে দিয়েছিলেন। প্রাচীন পাণ্ডুলিপির পণ্ডিত থোকচম থুয়াংবা মেইতি, চিত্রকর সাফা ইউমনাম এবং মণিপুরি ইতিহাসবিদ ওয়াঙ্গাম সোমরজিৎ সাহায্য করেছিলেন সোমি রায়কে। মণিপুরে হিন্দুধর্মের আগমনের আগের মেইতেই জনগণের প্রাচীন পৌরাণিক কাহিনীগুলিকে লেখক পুনরায় সামনে এনেছেন। সাফা ইয়ুমনাম পান্ডুলিপিতে পাওয়া চিত্রের মতো লাল এবং বাদামী-ভিত্তিক রঙের প্যালেটে সামান্য নীল বা কালো ব্যবহার করে চিত্রগুলি তৈরি করেছেন।  লেখকের মতে, প্রথমবারের মতো মণিপুরী পৌরাণিক কাহিনী বহির্বিশ্বের কাছে উপস্থাপিত হয়েছে এবং তাই তিনি পাণ্ডুলিপি, পরবর্তী লেখা এবং মৌখিক ঐতিহ্যের গবেষণায় অতিরিক্ত যত্ন নিয়েছেন। দ্য ইন্ডিয়ান এক্সপ্রেসকে দেওয়া এক সাক্ষাৎকারে তিনি বলেন:"আমাদের নৃত্য এবং সঙ্গীত এবং এমনকি খেলাধুলায় উচ্চ সংস্কৃতি রয়েছে, তবে খুব বেশি দৃশ্যমান ঐতিহ্য নয়। এই বিরল পাণ্ডুলিপিগুলি মেইতেই সম্প্রদায়ের ঐতিহ্য তৈরি করে— এবং তাই যতদূর সম্ভব সংরক্ষণ করা প্রয়োজন।"   লেখা  বইটিতে মেইতেই পুরাণ থেকে নেওয়া পৌরাণিক প্রাণী, নায়ক, দেবতা এবং দেব দেবী সম্পর্কে ১২টি গল্প রয়েছে।   আর সেজন্যই মানুষ সৃষ্টিশীল এবং ভাবতে পারে : পুরুষের আগে নারীর সৃষ্টির গল্প।  আর সেই কারণেই মানুষ তার বার্ধক্যে বলিরেখা পায় এবং ঝুঁকে যায় : মানুষের একশ বছর জীবনকাল সম্পর্কে একটি গল্প।  আর এ কারণেই হরিণ ভাত খায় না : দেবী ফুওইবি, আকাশের কন্যা দেবী সোরারেনের গল্প।  এবং সেই কারণেই বিড়াল তার মল চাপা দেয় : একটি বাঘ এবং তার মাসি, একটি বিড়ালের গল্প।  আর সেই কারণেই হাঁস তার নিজের ডিমে তা দেয়না : দয়ার গল্প।  আর সে কারণেই খুরখুলের তাঁতিরা সিল্ক তৈরি করে : খুরখুল সিল্কের গল্প মণিপুরে ছাপ ফেলে।  আর সেই কারণেই করং দ্বীপে একটি জাদু বাঁশ জন্মায় : লোকটাক হ্রদের ড্রাগন পাউবি লাইকে হত্যার গল্প।  এবং সেই কারণেই বিভিন্ন বর্ণযুক্ত কোকিল কেবল বৃষ্টির জল পান করে : সম্প্রদায়ের অন্তর্ভুক্তির গল্প এবং একগুঁয়ে বিদেশী কোকিলেরও।  আর সেই কারণেই মণিপুরি টাট্টু পবিত্র : সামাদনের গল্প, একটি পৌরাণিক উড়ন্ত ঘোড়া।  এবং সেই কারণেই কাকচিং গ্রামে একটি পুতুলের পূজা করা হয় : একটি ছোট মেয়ে এবং তার প্রিয় পুতুলের গল্প।  আর সেই কারণেই আন্দ্রোর গ্রামের আগুন কখনো নেভে না : মণিপুর এবং শান-এর মতো বিদেশী রাজ্যগুলির মধ্যে সংযোগের গল্প।  আর সেই কারণেই মণিপুর হল পোলোর জন্মস্থান : পোলোর জন্মের গল্প, এবং দেবী কনথৌজাম তামফা লাইরেম্বি ও তাঁর ছেলে খোরিফাবার দুঃসাহসিক কাজের গল্প।   আরও দেখুন    কাংলেই সিংহাসনের গল্প  বোরো সাহেব ওংবি সনাটম্বি   তথ্যসূত্র   বিষয়শ্রেণী:পুরাণের বই বিষয়শ্রেণী:মণিপুরী সংস্কৃতি